**JAVNI POZIV**

**za odabir umjetnika, autora i kreativaca u različitim kulturnim i kreativnim oblastima**

**Uvodne informacije:** Javni poziv se realizuje u okviru projekta „Prekogranična razmjena sa ciljem razvoja kulturnih i kreativnih industrija – 3C“ (br. 354, s.o. 2.2), koji se sprovodi u okviru Interreg IPA Prekograničnog programa saradnje Italija-Albanija-Crna Gora. Cilj projekta je pospješivanje saradnje između aktera iz oblasti kulturnih i kreativnih industrija u projektnom području kroz uspostavljanje inovativnih centara sa rezidencijalnim umjetničkim programima i zajedničkim prekograničnim mrežama saradnje. Osnovni rezultati projekta su regionalni program mobilnosti, otvoreni multifunkcionalni kulturni i kreativni centri u Crnoj Gori, Italiji i Albaniji i uspostavljanje prekogranične mreže kulturnih preduzetnika.

**Partnerstvo:** Ministarstvo prosvjete, nauke, kulture i sporta Crne Gore je nosilac projekta, a partneri su: Ministarstvo ekonomskog razvoja Crne Gore, Ministarstvo kulture Albanije; Nacionalni institut za kulturnu baštinu iz Tirane; Regija Pulja – Odeljenje za turizam, ekonomiju kulture i valorizaciju teritorije; Regija Molise; Fondacija za kulturu Molise.

**Cilj javnog poziva:** Identifikacija i odabir umjetnika, autora i kreativaca iz Crne Gore, Albanije i Italije (Regija Pulja i Regija Molize) koji će učestvovati u dvonedeljnim rezidencijalnim radionicama (online i uživo) u Kreativnom habu u Kotoru (Crna Gora) sa ciljem kreiranja i produkcije različitih proizvoda u oblasti kulturnih i kreativnih industrija, kao i djela iz oblasti savremene umjetnosti.

**Prihvatljive oblasti:** 1) Dizajneri (grafički, industrijski, modni, interakcija, arhitekte...); 2) Ostale kreativne i srodne naučne djelatnosti (pisci, scenaristi i dramaturzi, pozorišni i filmski režiseri, producenti, menadžeri komunikacija, inženjeri); 3) Društvene i humanističke nauke (sociolozi, psiholozi, istoričari umjetnosti, lingvisti, stručnjaci u oblasti kulturnih politika i menadžmenta u kulturi); 4) ICT (frontend i backend programeri); 5) Vizuelni umjetnici (savremeni umjetnici u svim oblastima vizuelne umjetnosti, ilustratori, konceptualni umjetnici); 6) Muzička i izvođačka umjetnost (kompozitori, producenti, izvođači).

**Zainteresovani aplikanti treba da prilože sljedeću dokumentaciju:**

* **Profesionalni ili umjetnički CV (kao i profesionalni ili umjetnički portfolio ukoliko je primjenjivo na oblast za koju se prijavljuje);**
* **Manifesto sa sopstvenim viđenjem projekta koji bi aplikant želio da razvija tokom radionica, a u odnosu na kategorije doljenavedene kategorije (max. 1200 karaktera).**

**Opseg i svrha odabranih oblasti:** Aplikanti mogu odabrati dvije oblasti interesovanja u svakoj od kategorija (primarna i sekundarna):

1. **Primarna svrha, sa ciljem afirmacije komplementarnih aktivnosti i izvrsnosti u sljedećim oblastima:**
	1. **Dizajn**
	(industrijski dizajn, arhitektura, tekstilni i modni dizajni);

Proizvod: Korisni proizvod koji sadrži funkcionalni i estetski izraz lokalne kulturne baštine);

* 1. **ICT**
	(video gejming);

Proizvod: Funkcionalni demo video igre koja je konceptualizovana kao avantura sa značajnim osvrtim na lokalne priče, legende i nematerijalnu baštinu Kotora;

* 1. **Moderni zanati**
	(umjetnička ili pomorska tehnologija);

Proizvod: Tehnološki ili estetski metodi koji mogu biti primijenjeni na savremenu brodoizgradnju.

1. **Sekundarna svrha**, uz afirmaciju lokalnih aktivnosti i izraza, kao i izgradnje kapaciteta kod umjetnika:

	1. **Aneks 1: “Grad svjetla”**

Stvaranje umjetničke instalacije u Starom gradu Kotoru uz korišćenje video art ili 3D maping produkcije;

* 1. **Aneks 2: “Montenegro Music Roots”**

Stvaranje kompleksnih izraza kroz afirmaciju lokalnog muzičkog nasljeđa u savremenom i eskperimentalnom izrazu;

* 1. **Aneks 3: “Kultura sjećanja”**

Stvaranje savremenog pozorišnog izraza sa razmjenom sjećanja koja su vezana za lokalnu zajednicu i njihovu primjenu na sadašnjost.

Komisija iz Crne Gore koja će biti sastavljena od stručnjaka iz relevantnih oblasti će sačiniti listu kandidata iz Crne Gore, Italije i Albanije i preliminarnu organizaciju potencijalnih multidisciplinarnih timova koji će raditi u jednoj od odabranih oblasti. U okviru poziva, komisija će odabrati najviše pet kandidata iz Crne Gore, pet iz Albanije , tri iz Regije Pulja i tri iz Regije Molize.

Svaka od navedenih oblasti interesovanja biće obrađena tokom radionica u maju i junu 2022. godine. Svi proizvodi i projekti će biti javno prezentovani u okviru izložbe u sve tri zemlje.

Organizator radionica pokriva sve troškove za odabrane kandidate:

* **Smještaj u kreativnom habu u Kotoru tokom trajanja radionica;**
* **Troškovi lokalnog prevoza i obroka za vrijeme trajanja radionica.**

**Način prijave:** Prijave se podnose do 20.04.2022. godine, na engleskom jeziku i na jedan od sljedećih načina:

* **Lično na adresu Ministarstva prosvjete, nauke, kulture i sporta – Resor kulture, Njegoševa 83, 81250 Cetinje;**
* **Redovnom poštom na adresu Ministarstva prosvjete, nauke, kulture i sporta – Resor kulture, Njegoševa 83, 81250 Cetinje;**
* **email-om na adrese:** **jelena.zaric@mpnks.gov.me** **i** **milena.raznatovic@mpnks.gov.me** **.**

Prijave koje budu dostavljene nakon navedenog datuma neće biti razmatrane.

Na koverti je neophodno naznačiti: ***Javni poziv za odabir umjetnika, autora i kreativaca u različitim kulturnim i kreativnim oblastima, projekat “Prekogranična razmjena sa ciljem razvoja kulturnih i kreativnih industrija – 3C (br. 354, s.o. 2.2)”.***

U slučaju elektronske dostave dokumentacije, isti tekst treba navesti u predmetu mejla.